31. 12. 94 De Europæiske Fællesskabers Tidende Nr. L 350/3 RÅDETS FORORDNING (EF) Nr. 3312/94 af 22. december 1994 om ændring af forordning (EØF) nr. 3951/92 om ordningen for indførsel af visse tekstilvarer med oprindelse i Taiwan RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Ved Rådets forordning (EØF) nr. 3951/92 af 29. december 1992 om ordningen for indførsel af visse tekstilvarer med oprindelse i Taiwan (?), fastsattes der kvantitative lofter for indførslen af visse tekstilvarer med oprindelse i Taiwan ; i henhold til artikel 2 i akten vedrørende vilkårene for Republikken — Østrigs,  Republikken  Finlands  og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, i det følgende benævnt tiltrædelsesakten, finder forord- ning (EØF) nr. 3951/92, og særlig de lofter, der er fastsat i bilag II til nævnte forordning, anvendelse i de nye medlemsstater med forbehold af og fra tidspunktet for ikrafttrædelsen af tiltrædelsesakten for disse lande; i henhold til artikel 30 og artikel 169 i tiltrædelseakten og bilag II hertil bør Fællesskabets institutioner foretage de nødvendige tilpasninger af fællesskabslovgivningen ; de kvantitative lofter, der er indeholdt i forordning (EØF) nr. 3951/92 bør derfor tilpasses for at tage hensyn til Østrigs, Finlands og Sveriges kommende tiltrædelse og, for at tage hensyn til det eksisterende handelsmønster, bør den samlede indførsel i 1993 af de pågældende varer til hver af de nye medlemsstater lægges til grund for tilpasningen, da det er det år, for hvilket der foreligger fuldstændige statistiske oplysninger ; med forbehold af og fra tidspunktet for ikrafttrædelsen af tiltrædelsestraktaterne for Østrig, Finland og Sverige bør de kvantitative lofter for 1995, der er fastsat i bilag II til - forordning (EØF) nr. 3951/92, derfor erstattes af de kvan- titative lofter, der er anført i bilag I til nærværende forord- ning, og som repræsenterer en forhøjelse svarende til de faktiske mængder, der er indført i de nye medlemsstater i 1993, plus en passende vækstrate ; efter ikrafttrædelsen af traktaten om Den Europæiske Union og navneændringen fra »Det Europæiske Økonomiske Fællesskab« til »Det Europæiske Fællesskab« bør denne ændring endvidere frempgå af den model til eksportcertifikat, der findes i bilag III til forordning (EØF) nr. 3951/92 — UDSTEDT FØLGENDE FORORDNING : Artikel 1 De kvantitative fællesskabslofter, der er anført i bilag II til forordning (EØF) nr. 3951/92 for 1995, erstattes af de kvantitative lofter for det udvidede Fællesskab, som er fastsat i bilag I til nærværende forordning. Artikel 2 Bilag III til forordning (EØF) nr. 3951/92 erstattes af teksten i bilag II til nærværende forordning. Taiwan Textile Federation bemyndiges til i overgangs- perioden, som udløber den 30. juni 1995, fortsat at udstede den model af nævnte certifikat, som er benyttet i 1994. Artikel 3 Denne forordning træder i kraft den 1. januar 1995 under forudsætning af, at traktaten om Republikken Ølstrigs, Republikken Finlands og Kongeriget Sveriges tiltrædelse af Den Europæiske Union træder i kraft på denne dato. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 22. december 1994. . På Rådets vegne H. SEEHOFER Formand () EFT nr. L 405 af 31. 12. 1992, s. 6. Forordningen er senest ændret ved forordning (EF) nr. 217/94 (EFT nr. L 28 af 2. 2. 1994, s. 1).